এ বিষয়ে দলের সিনিয়র যুগ্মমহাসচিব রুহুল কবির রিজভী আহমেদ বলেন, বেগম খালেদা জিয়ার জামিন না হলে আরও কঠোর কর্মসূচি আসবে। এছাড়া বিএনপি নেতারা মনে করেন, খালেদা জিয়া প্রচণ্ড অসুস্থ হওয়ায় তাকে মুক্তি দিতে সরকারের ওপর এমনিতেই চাপ বাড়ছে। এ চাপ আরও বাড়াতে কর্মসূচিও বাড়িয়েছে দল। এবার প্রথম ধাপে ১ মে পর্যন্ত আট দিনের কর্মসূচি ঘোষণা করা হয়েছে। এর পর আরও কর্মসূচি আসবে, যা রমজানেও থাকবে। এভাবে আগামী প্রায় এক মাস এ দাবিতে কর্মসূচি থাকবে বলে দলের নির্ভরযোগ্য সূত্র জানিয়েছে।